Guardiola büszke a rekorddöntésre
2013. November 28. Thursday in Hírek, Német Bundesliga, UEFA Bajnokok Ligája
A Bayern München szerdán simán nyert a CSZKA Moszkva otthonában, ezzel megjavította a Barcelona kilencmeccses győzelmi rekordját.
A Bajnokok Ligája címvédője Arjen Robben góljával került előnybe Moszkvában, majd a szünet után Mario Götze növelte az előnyt. A hazaiak ugyan a 62. percben szépíteni tudtak, de három perccel később Thomas Müller beállította a 3-1-es végeredményt. A győzelemmel a Bayern München továbbra is százszázalékos a D csoportban, ráadásul egy remek rekordot is megdöntött.
A bajoroknak ez volt zsinórban a 10. meccsük, amelyet megnyertek a legrangosabb európai kupasorozatban, ezzel a teljesítménnyel pedig megjavították a Barcelona korábbi csúcsát. A sorozat 2002/2003-as kiírásában a katalánok kilencszer nyertek egymás után, Josep Guardiola együttese most ezt a rekordot javította meg egy győzelemmel.
“Ez a történelmi rekord nagyon büszkévé tesz. Tíz meccset zsinórban megnyerni nagy teljesítmény, fontos pillanat ez a klub életében” – mondta a moszkvai győzelmet követően a Bayern München mestere, aki már nem sokkal a lefújás után csapata következő ellenfelére koncentrált.
A bajorokra kötelező feladat vár a hétvégén, a Bundesliga 14. fordulójában a listavezető a sereghajtó újoncot, az Eintracht Braunschweiget látja vendégül szombaton: a hazaiak győzelmének az oddsa 1.05, a döntetlenre 13.00, a vendégek sikerére 29.00 a szorzó.
A német pontvadászat előző körében a Bayern München 3-0-ra nyert a legnagyobb rivális Borussia Dortmund otthonában, ezzel már hét pont a két csapat közötti differencia, míg az Eintracht Braunschweig hazai pályán 1-0-s vereséget szenvedett a Freiburgtól.
Tags: Bayern München, cszka moszkva, Pep Guardiola
← Agüerót nem sérülés miatt kellett lecserélni
Könnyű feladat vár az éllovasra, egymás ellen az üldözők – ELŐZETES →